pythainlp/thai-wiki-dataset-v3 huggingface dataset:
งูปล้องทอง

งูปล้องทอง (Mangrove  snake, Gold-ringed cat snake; ) เป็นงูขนาดกลางมีความยาวเฉลี่ย 2.4–2.7 เมตร (8–9 ฟุต) ลำตัวมีสีดำเป็นมันและมีสีเหลืองเป็นวงเล็ก ๆ เป็นระยะ แต่ไม่รอบตัว หัวดำ ปากลายเสือและท้องมีเขี้ยวพิษใต้ตา เมื่อถูกฉกกัดบริเวณปลายปากจะไม่เป็นอันตราย นอกเสียจากถูกฉกติดและงับไปจนถึงเขี้ยวพิษ ผู้ถูกกัดไม่มีอันตรายมากนัก หากแต่เพียงมีอาการปวดบวม แต่ไม่ปรากฏเป็นรอยแผลเป็น งูปล้องทองมีนิสัยดุ เมื่อเข้าใกล้จะงอพับตัวเตรียมฉก สามารถแผ่หนังคอทางตั้งแล้วอ้าปากเพื่อให้อีกฝ่ายกลัว งูปล้องทองชอบอาศัยอยู่ตามป่าริมแม่น้ำและริมทะเลทางภาคใต้ ในเวลากลางวันจะขดตัวนอนตามพุ่มไม้ และออกหากินในเวลากลางคืน งูปล้องทองกินอาหารได้หลายอย่างเช่น หนู, นก, ตุ๊กแก, กิ้งก่า, ปลา พบมากในจังหวัดระนอง, ชุมพร, สตูล, ยะลา, ปัตตานี, ตรัง และนราธิวาส นอกจากประเทศไทยแล้วยังพบในมาเลเซียจนถึงฟิลิปปินส์
== ชนิดย่อย ==
มีชนิดย่อยที่ได้รับการยอมรับถึง 9 ชนิด ซึ่งรวมชนิดย่อยต้นแบบด้วย
Boiga dendrophila annectens  – อินโดนีเซีย (เกาะกาลีมันตัน); บรูไน; มาเลเซียตะวันออก
Boiga dendrophila dendrophila  – อินโดนีเซีย (เกาะชวา)
Boiga dendrophila divergens  – ฟิลิปปินส์ (เกาะลูซอน, Polillo)
Boiga dendrophila gemmicincta  – อินโดนีเซีย (เกาะซูลาเวซี)
Boiga dendrophila latifasciata  – ฟิลิปปินส์ (เกาะมินดาเนา)
Boiga dendrophila levitoni  – ปาไนย์ (และอาจรวมเกาะอื่น ๆ ในภูมิภาควิซายัส‎ตะวันตก)
Boiga dendrophila melanota  – ภาคใต้ของประเทศไทย, มาเลเซียตะวันตก, สิงคโปร์, อินโดนีเซีย (เกาะสุมาตรา)
Boiga dendrophila multicincta  – ฟิลิปปินส์ (Balabac, ปาลาวัน)
Boiga dendrophila occidentalis  – อินโดนีเซีย (เกาะบาบี, หมู่เกาะบาตู, นียัซ, สุมาตรา)
ชื่อชนิดย่อย levitoni ตั้งขึ้นเพื่อเป็นเกียรติแด่แอลัน อี. เลวีตัน นักวิทยาสัตว์เลื้อยคลานและสัตว์สะเทินน้ำสะเทินบกชาวอเมริกัน (เกิด ค.ศ. 1930)
== อ้างอิง ==
==อ่านเพิ่ม==
Boie F (1827). "Bemerkungen über Merrem's Versuch eines Systems der Amphibien, 1. Lieferung: Ophidier". Isis van Oken, Jena 20: 508–566. (Dipsas dendrophila, p.&nbsp;549) .
Boulenger GA (1896). Catalogue of the Snakes in the British Museum (Natural History). Volume III. Containing the Colubridæ (Opisthoglyphæ and Proteroglyphæ) ... London: Trustees of the British Museum (Natural History). (Taylor and Francis, printers). xiv + 727 pp. + Plates I-XXV. (Dipsadomorphus dendrophilus, pp.&nbsp;70–71). (includes new variations: annectens, latifasciatus, melanotus, multicinctus).
Brongersma LD (1934). "Contributions to Indo-Australian herpetology". Zool. Med. 17: 161–251. (Boiga brongersma, p.&nbsp;200).
Das I (2006). A Photographic Guide to Snakes and other Reptiles of Borneo. Sanibel Island, Florida: Ralph Curtis Books. 144 pp. . (Boiga dendrophila, p.&nbsp;22).
Ryabov, Sergei A.; Orlov, Nikolai L (2002). "Breeding of Black Mangrove Snake Boiga dendrophila gemmicincta (Duméril, Bibron et Duméril, 1854) (Serpentes: Colubridae: Colubrinae) from Sulawesi Island (Indonesia)". Russ. J. Herpetol. 9 (1): 77–79.
== แหล่งข้อมูลอื่น ==
งูแมว
สัตว์ที่พบในประเทศอินโดนีเซีย
สัตว์ที่พบในประเทศไทย
สัตว์ที่พบในประเทศสิงคโปร์
สัตว์ที่พบในประเทศฟิลิปปินส์
สัตว์ที่พบในประเทศมาเลเซีย
ตริโปลี

ตริโปลี (Tripoli; طرابلس / , ; ภาษาอาหรับลิเบีย:  ; ภาษาเบอร์เบอร์: Ṭrables; มาจากΤρίπολις /  "สามเมือง") เป็นเมืองใหญ่ที่สุดและเมืองหลวงของประเทศลิเบีย บางครั้งเรียกว่า "ตริโปลีตะวันตก" (طرابلس الغرب / ) เพื่อให้ต่างจากตริโปลีในประเทศเลบานอน
ตริโปลีมีประชากร 1,065,405 คน (พ.ศ. 2549) ตั้งอยู่ทางตะวันตกเฉียงเหนือของประเทศ อยู่ที่ขอบของทะเลทราย เป็นส่วนของแผ่นดินที่ติดกับทะเลเมดิเตอร์เรเนียน ตรงบริเวณที่เป็นอ่าว ชาวฟินิเชียก่อตั้งเมืองตริโปลีขึ้นเมื่อ 700 ปีก่อนคริสต์ศักราช โดยตั้งชื่อว่า "Oyat" ตริโปลีเป็นเมืองที่ใหญ่ที่สุด มีท่าเรือ และเป็นที่ตั้งของมหาวิทยาลัยลิเบีย เนื่องจากเป็นเมืองที่มีประวัติยาวนาน จึงมีแหล่งโบราณคดีในเมืองมากมาย มีภูมิอากาศแบบเมดิเตอร์เรเนียน คือ อากาศร้อน ฤดูร้อนแล้ง ฤดูหนาวฝนตก
==เศรษฐกิจ==
ตริโปลีเป็นหนึ่งในศูนย์กลางหลักของเศรษฐกิจของลิเบียร่วมกับมิศรอตะฮ์ เป็นศูนย์กลางการธนาคาร การเงิน และการสื่อสารชั้นนำในประเทศ และเป็นหนึ่งในเมืองการค้าและการผลิตชั้นนำในลิเบีย บริษัทที่ใหญ่ที่สุดในประเทศหลายบริษัทรวมทั้งบริษัทข้ามชาติส่วนใหญ่ตั้งสำนักงานใหญ่และสำนักงานกึ่งที่พักในตริโปลี

ผลผลิตที่สำคัญ ได้แก่ อาหารแปรรูป สิ่งทอ วัสดุก่อสร้าง เสื้อผ้า และผลิตภัณฑ์ยาสูบ นับตั้งแต่การยกเลิกการคว่ำบาตรลิเบียใน พ.ศ. 2542 และอีกครั้งใน พ.ศ. 2546 มีการลงทุนจากต่างประเทศและการท่องเที่ยวเพิ่มขึ้นในตริโปลี และการจราจรมีความหนาแน่นขึ้นบริเวณท่าเรือของเมืองและสนามบินนานาชาติตริโปลีซึ่งเป็นสนามบินนานาชาติหลักของลิเบีย
ตริโปลีเป็นที่ตั้งของพื้นที่จัดงานแสดงสินค้านานาชาติตริโปลีซึ่งเป็นนิทรรศการอุตสาหกรรม การเกษตร และการค้าระดับนานาชาติ ตั้งอยู่ที่ถนนอุมัร อัลมุคตาร งานแสดงสินค้านี้หนึ่งในสมาชิกของสมาคมอุตสาหกรรมนิทรรศการระดับโลกซึ่งตั้งอยู่ในปารีส ประเทศฝรั่งเศส งานแสดงสินค้านานาชาตินี้จัดขึ้นระหว่างวันที่ 2–12 เมษายนของทุกปี โดยเฉลี่ยมีผู้เข้าร่วมงานจากประมาณ 30 ประเทศ และจากบริษัทและองค์กรมากกว่า 2,000 แห่ง
== อ้างอิง ==
เมืองในประเทศลิเบีย
เมืองหลวงในทวีปแอฟริกา
เมืองหลวงทางวัฒนธรรมของอาหรับ
เฟทัลโฟร์เวย์ (2010)

เฟทัลโฟร์เวย์ (2010) (Fatal 4-Way 2010) เป็นรายการเพย์-เพอร์-วิวมวยปล้ำอาชีพของเวิลด์เรสต์ลิงเอ็นเตอร์เทนเมนต์ (WWE) จัดเมื่อวันที่ 20 มิถุนายน ค.ศ. 2010 ณ  Nassau Veterans Memorial Coliseum เมือง Uniondale, New York โดยแสดงนักมวยปล้ำจาก Raw และ SmackDown
==ผล==
== ดูเพิ่ม ==
ดับเบิลยูดับเบิลยูอี ไฟเทอร์โฟร์เวย์
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
== แหล่งข้อมูลอื่น ==
WWE.com
WWE Corporate.com 
รายการโทรทัศน์ที่เริ่มออกอากาศตั้งแต่ พ.ศ. 2553
รายการโทรทัศน์ที่ยุติการออกอากาศในปี พ.ศ. 2553
ดับเบิลยูดับเบิลยูอีเฟทัลโฟร์เวย์
มวยปล้ำอาชีพในปี พ.ศ. 2553
กีฬาโปโลน้ำในเอเชียนเกมส์ 1951

โปโลน้ำ ได้รับการบรรจุเข้าไปในการแข่งขันกีฬาเอเชียนเกมส์ 1951 ซึ่งจัดเป็นครั้งแรก ณ กรุงนิวเดลี ประเทศอินเดีย ซึ่งการแข่งขันในกีฬาชนิดนี้มีเพียง 2 ชาติเท่านั้นที่จะแข่งขัน คือ อินเดีย (ประเทศเจ้าภาพ) และ สิงคโปร์
==สรุปเหรียญรางวัล==
===ตารางสรุปเหรียญ===
{| 
|-
| 1 ||align=left|  อินเดีย || 1 || 0 || 0 || 1
|-
| 2 ||align=left| สิงคโปร์ || 0 || 1 || 0 || 1
|-
!colspan=2| รวม || 1 || 1 || 0 || 2
|}
== อ้างอิง ==
เว็บไซต์รายงานการแข่งขันกีฬาเอเชียนเกมส์ 1954 ณ นิวเดลี ประเทศอินเดีย
เอเชียนเกมส์ 1951
น้ำหล่อสมองไขสันหลัง

น้ำหล่อสมองไขสันหลัง (cerebrospinal fluid) เป็นสารน้ำชนิดหนึ่งในร่างกาย ใสไม่มีสี หล่ออยู่ในช่องใต้เยื่อหุ้มสมองชั้นกลางและระบบโพรงสมอง ภายนอกและภายในสมองและไขสันหลัง อาจกล่าวได้ว่าเนื้อสมองและไขสันหลัง "ลอย" อยู่ในน้ำหล่อสมองไขสันหลังนี้
สารน้ำในร่างกาย
ระบบประสาทกลาง
ประสาทวิทยา
แผ่นดินไหวในมณฑลยูนนาน พ.ศ. 2554

แผ่นดินไหวในมณฑลยูนนาน พ.ศ. 2554 เป็นแผ่นดินไหวขนาด 5.4 แมกนิจูดซึ่งเกิดขึ้นเมื่อเวลา 12.58 น. ตามเวลามาตรฐานจีน ของวันที่ 10 มีนาคม พ.ศ. 2554 โดยมีศูนย์กลางแผ่นดินไหวอยู่ในหยิงเจียง มณฑลยูนนาน สาธารณรัฐประชาชนจีน ใกล้กับพรมแดนพม่า มีผู้เสียชีวิตอย่างน้อย 25 คน และอีก 250 คนได้รับบาดเจ็บ โดยมีจำนวนนี้มีอาการสาหัสจำนวน 134 คน สำนักข่าวซินหัวของจีนรายงานว่ามีอาฟเตอร์ช็อกเกิดขึ้นถึงเจ็ดครั้ง โดยมีความรุนแรงสูงสุด 4.7 แมกนิจูดหลังจากแผ่นดินไหวครั้งแรก ซึ่งทำให้ประชาชนกว่า 127,000 คนถูกอพยพไปยังศูนย์อพยพใกล้เคียง ก่อนหน้าแผ่นดินไหวครั้งดังกล่าวนับสองเดือน ได้มีการสั่นสะเทือนเล็กน้อยมากกว่า 1,000 ครั้ง
== ความเสียหาย ==
ศูนย์กลางแผ่นดินไหวอยู่ห่างจากใจกลางอำเภอไปสองกิโลเมตร ซึ่งมีประชากรอาศัยอยู่มากกว่า 270,000 คน และเป็นที่อยู่อาศัยของชนกลุ่มน้อยในจีนหลายชาติพันธุ์ สำนักข่าวของทางการได้รายงานว่ามีบ้านเรือนและอพาร์ตเมนต์อย่างน้อย 1,200 หลังถูกทำลายและอีกราว 17,500 หลังได้รับความเสียหายอย่างหนัก พื้นที่โดยรอบยังได้รับผลกระทบจากการที่กระแสไฟฟ้าถูกตัดขาดซึ่งเกิดจากแผ่นดินไหวหลักและแผ่นดินไหวตามหลายครั้ง จนถึงปัจจุบันยังไม่ทราบความเสียหายในพม่า ถึงแม้ว่าระบบโทรคมนาคมจะกลับมาใช้ได้อีกครั้งหลังจากแผ่นดินไหว
== อ้างอิง ==
แผ่นดินไหวใน พ.ศ. 2554
แผ่นดินไหวในประเทศจีน
การปลูกถ่ายตับ

การปลูกถ่ายตับ (liver transplantation) คือการเปลี่ยนตับที่เป็นโรคด้วยตับที่ปกติ ส่วนใหญ่เป็นการปลูกถ่ายโดยผ่าตัดเอาตับเดิมออกและใส่ตับใหม่ลงแทนที่ในตำแหน่งเดิม ปัจจุบันการปลูกถ่ายตับเป็นวิธีรักษาโรคตับระยะสุดท้ายและตับวายเฉียบพลันที่ได้รับการยอมรับเป็นอย่างดี และยังเป็นการรักษาที่มีค่าใช้จ่ายมากที่สุดชนิดหนึ่งในการแพทย์แผนปัจจุบันอีกด้วย การผ่าตัดเพื่อปลูกถ่ายตับนั้นใช้ทรัพยากรมากและใช้เวลาตั้งแต่ 4-18 ชั่วโมง ขึ้นกับผลการรักษา โดยจำเป็นต้องมีการตัดหลอดเลือด เชื่อมต่อหลอดเลือด เชื่อมเนื้อเยื่อของตับและช่องท้องเป็นจำนวนมาก และจำเป็นต้องมีการคัดเลือกผู้ที่จะรับการปลูกถ่ายเพื่อเปรียบเทียบความเข้ากันได้ของเนื้อเยื่อเป็นอย่างดี
==แหล่งข้อมูลอื่น==
UNOS: United Network of Organ Sharing, U.S.
American Liver Foundation
History of pediatric liver transplantation
Liver Donation Surgery and Recovery
Facts about Liver Transplantation
Children's Liver Disease Foundation
The Toronto Video Atlas of Liver, Pancreas and Transplant Surgery – Living Donor Right Lobe Liver Transplant video (recipient)
The Toronto Video Atlas of Liver, Pancreas and Transplant Surgery – Living Donor Left Lateral Lobe Liver Transplant video (donor)
The Toronto Video Atlas of Liver, Pancreas and Transplant  Surgery – Living Donor Right Posterior Sectionectomy (Segments 6/7) Liver Transplant video (donor)
วิทยาทางเดินอาหาร
วิทยาตับ
หัตถการทางศัลยศาสตร์
การปลูกถ่ายอวัยวะ
ท่าอากาศยานนานาชาติฟู้บ่าย

ท่าอากาศยานนานาชาติฟู้บ่าย (Cảng hàng không quốc tế Phú Bài)  ตั้งอยู่ทางใต้ของเมืองเว้ เมืองหลวงเก่าของประเทศเวียดนาม
==สายการบินและจุดหมายปลายทาง==
===สายการบินระหว่างประเทศ===
ไม่มีสายการบินใดให้บริการ
===สายการบินภายในประเทศ===


ฟู้บ่าย
สิ่งก่อสร้างในเว้
แผ่นดินไหวใน พ.ศ. 2554

รายการแผ่นดินไหวในปี พ.ศ. 2554 เพื่อให้กระชับจึงรวบรวมเฉพาะแผ่นดินไหวที่มีขนาด 6 แมกนิจูดหรือมากกว่าเท่านั้น นอกเสียว่ามีเหตุผลอื่น วันเวลาใช้มาตรฐานกรีนิช
== ภาพรวม ==
=== เรียงตามจำนวนผู้เสียชีวิต ===
หมายเหตุ: เสียชีวิตมากกว่า 10 คน
=== เรียงตามขนาด ===
หมายเหตุ: 10 อันดับ
== อ้างอิง ==
อาหรับสปริง

อาหรับสปริง (Arab Spring; الثورات العربية‎ al-Thawrāt al-ʻArabiyyah) เป็นคลื่นปฏิวัติการเดินขบวน การประท้วงและสงครามซึ่งเกิดขึ้นในโลกอาหรับตั้งแต่วันที่ 18 ธันวาคม 2553
ตราบจนปัจจุบัน ผู้ปกครองถูกโค่นจากอำนาจในตูนิเซีย อียิปต์ ลิเบีย และเยเมน การก่อการกำเริบพลเมืองอุบัติขึ้นในบาห์เรน และซีเรีย การประท้วงใหญ่เกิดขึ้นในอัลจีเรีย อิรัก จอร์แดน คูเวต โมร็อกโก และซูดาน และการประท้วงเล็กเกิดในเลบานอน มอริเตเนีย โอมาน ซาอุดิอาระเบีย จิบูตี และเวสเทิร์นสะฮารา
การประท้วงมีเทคนิคการดื้อแพ่งร่วมกันในการรณรงค์ต่อเนื่องซึ่งเกี่ยวข้องกับการนัดหยุดงาน การเดินขบวน การเดินแถว และการชุมนุม เช่นเดียวกับการใช้สื่อสังคมในการจัดระเบียบ สื่อสารและสร้างความตระหนักเมื่อเผชิญกับความพยายามของรัฐในการปราบปรามและตรวจพิจารณาอินเทอร์เน็ต
การเดินขบวนอาหรับสปริงหลายประเทศเผชิญกับการตอบสนองรุนแรงจากทางการ เช่นเดียวกับทหารอาสาสมัครนิยมรัฐบาลและการเดินขบวนโต้ตอบ การโจมตีเหล่านี้ได้รับการสนองจากผู้ประท้วงด้วยความรุนแรงในบางกรณี
== อ้างอิง ==
== แหล่งข้อมูลอื่น ==
Middle East at Aljazeera English
Middle East protests at BBC News
Arab and Middle East protests live blog at The Guardian
Middle East Protests at The Lede blog at The New York Times
Middle East protests live at Reuters
อิสลาม.in.th : เพื่อความเข้าใจอิสลาม และมุสลิม 
ประวัติศาสตร์แอฟริกา
 
การตรวจพิจารณาอินเทอร์เน็ต
MENA

คำว่า MENA ย่อมาจาก "ตะวันออกกลางและแอฟริกาเหนือ" เป็นอักษรย่อซึ่งมักถูกใช้ในการงานเชิงวิชาการและธุรกิจ คำดังกล่าวครอบคลุมอาณาบริเวณกว้างขวาง นับตั้งแต่โมร็อกโกไปจนถึงอิหร่าน รวมไปถึงประเทศตะวันออกกลางและมาเกร็บส่วนใหญ่ คำดังกล่าวเกือบจะมีความหมายเหมือนกันกับคำว่า "มหาตะวันออกกลาง" (แต่บางครั้งคำดังกล่าวถูกใช้โดยรวมปากีสถาน อัฟกานิสถาน หรือทั้งสองประเทศเข้าไปด้วย)
ประชากรของภูมิภาค MENA หากในความหมายที่กินอาณาบริเวณน้อยที่สุด จะมีประมาณ 381 ล้านคน ราว 6% ของประชากรโลกทั้งหมด และในความหมายที่กินอาณาบริเวณมากที่สุด ประชากรจะอยู่ที่ราว 531 ล้านคน
== รายชื่อประเทศ ==
MENA ไม่มีการจำกัดความที่เป็นมาตรฐาน บางองค์การมีการจำกัดความภูมิภาคดังกล่าวโดยประกอบขึ้นจากดินแดนที่แตกต่างกัน รายชื่อประเทศด้านล่างนี้เป็นประเทศที่มักถูกรวมเข้าในภูมิภาคดังกล่าว ซึ่งประกอบด้วย
แอลจีเรีย
บาห์เรน
อียิปต์
อิหร่าน
อิรัก
อิสราเอล
จอร์แดน
คูเวต
เลบานอน
ลิเบีย
โมร็อกโก
โอมาน
ปาเลสไตน์
กาตาร์
ซาอุดีอาระเบีย
ซีเรีย
ตูนิเซีย
สหรัฐอาหรับเอมิเรตส์
เยเมน
แต่ในบางครั้งยังอาจรวมไปถึงประเทศและดินแดนตามรายชื่อด้านล่างนี้ในความหมายอย่างกว้าง
อาร์มีเนีย
อาเซอร์ไบจาน
ไซปรัส
จิบูตี
มอลตา
มอริเตเนีย
โซมาเลีย
ซูดาน
ตุรกี
เวสเทิร์นสะฮารา
== เศรษฐกิจ ==
ภูมิภาค MENA มีปริมาณปิโตรเลียมและก๊าซธรรมชาติสำรองอยู่มาก ทำให้เป็นแหล่งเสถียรภาพทางเศรษฐกิจที่สำคัญของโลก ตามข้อมูลของวารสารน้ำมันและก๊าซ (1 มกราคม พ.ศ. 2552) ภูมิภาค MENA มีปริมาณน้ำมันสำรองของโลกอยู่กว่า 60% (810,980 ล้านบาร์เรล) และมีปริมาณก๊าซธรรมชาติสำรองอยู่กว่า 45% (2,868,866 ล้านลูกบาศก์ฟุต)
จนถึง พ.ศ. 2554 ประเทศ OPEC 8 จาก 12 ประเทศอยู่ในภูมิภาค MENA
== อ้างอิง ==
เศรษฐศาสตร์ระหว่างประเทศ
เศรษฐศาสตร์
ตะวันออกกลาง
แอฟริกาเหนือ
สถาบันการเรียนรู้เพื่อปวงชน

สถาบันการเรียนรู้เพื่อปวงชน หรือ มหาวิทยาลัยชีวิต (Learning Institute For Everyone - LIFE) เป็นสถาบันอุดมศึกษาเอกชนในประเทศไทย มีสำนักงานสถาบันตั้งอยู่ที่ 13/2 หมู่ 1 ตำบลบางคนที อำเภอบางคนที จังหวัดสมุทรสงคราม ได้รับอนุญาตจากกระทรวงศึกษาธิการเมื่อวันที่ 31 สิงหาคม พ.ศ. 2553 เปิดสอนในระดับปริญญาตรี และระดับปริญญาโท ปัจจุบันสถาบันได้เปิดศูนย์การเรียนรู้เพื่อปวงชนในทุกภาคกว่า 30 จังหวัด มีนักศึกษาประมาณ  6,000 คน
== ประวัติ ==
สถาบันการเรียนรู้เพื่อปวงชน เริ่มต้นดำเนินการจากการที่มูลนิธิสถาบันส่งเสริมวิสาหกิจชุมชน ได้พัฒนาหลักสูตรสหวิทยาการเพื่อการพัฒนาท้องถิ่น ภายใต้ชื่อ "โครงการมหาวิทยาลัยชีวิต" และจัดการเรียนการสอนร่วมกับมหาวิทยาลัยรามคำแหง และมหาวิทยาลัยราชภัฏหลายแห่ง จนกระทั่งได้จัดตั้งสถาบันอุดมศึกษาเปิดดำเนินการเอง ในปี พ.ศ. 2553
สถาบันการเรียนรู้เพื่อปวงชน ได้จัดให้มีการประสาทปริญญาบัตรให้แก่ผู้สำเร็จการศึกษา โดยมีศาสตราจารย์ เกษม วัฒนชัย องคมนตรี เป็นประธาน
== สัญลักษณ์ของสถาบัน ==
=== ตราสัญลักษณ์ ===
ตราสัญลักษณ์ประจำสถาบันฯ คือ รูปคนหันหน้าเข้าหากัน หมายถึง ความสมานฉันท์ ความเป็นชุมชน ประชาสังคม ความร่วมมือ ตั้งแต่ระดับครอบครัวถึงระดับชาติ เพื่อให้เกิดชุมชนและสังคมเรียนรู้ และ รูปวงกลมรอบคน หมายถึง ความเป็นหนึ่ง เอกภาพ การบูรณาการวิชาความรู้
=== ต้นไม้ประจำสถาบัน ===
กล้วยเทพนม หมายถึง เอกภาพ ความอ่อนน้อมถ่อมตน ความเรียบง่าย และคุณประโยชน์สูงยิ่ง เนื่องจากกล้วยเป็นพืชที่มีความสัมพันธ์กับวิถีชีวิตของมนุษย์เป็นอย่างมาก
=== สีประจำสถาบัน ===
สีประจำสถาบันฯ คือ สีเขียวอมฟ้า แสดงถึงการผสมผสานกลมกลืนระหว่างสีเขียว สื่อถึงชีวิต และสีฟ้า สื่อถึง จักรวาล
== สถานที่จัดการเรียนการสอน ==
สถาบันการเรียนรู้เพื่อปวงชน เปิดทำการเรียนการสอน โดยเปิดเป็นศูนย์การเรียนรู้เพื่อปวงชน (ศรป.)
ศูนย์เรียนรู้ของชุมชนเครือข่ายมหาวิทยาลัยชีวิต / ศูนย์เรียนรู้ประกอบการชุมชน (ศรช.) ในจังหวัดต่างๆ ได้แก่
ภาคเหนือ
* สุโขทัย
* พะเยา
* เชียงราย
* เชียงใหม่
* พิษณุโลก
* น่าน
* แม่ฮ่องสอน
* ลำปาง
* อุตรดิตถ์
ภาคตะวันออกเฉียงเหนือ
* อุดรธานี
* ขอนแก่น
* หนองคาย
* นครพนม
* หนองบัวลำภู
* มุกดาหาร
* สกลนคร
* มหาสารคาม
* ร้อยเอ็ด
* ศรีสะเกษ
* อุบลราชธานี
* ยโสธร
* บุรีรัมย์
* ชัยภูมิ
* นครราชสีมา
ภาคกลาง และภาคตะวันออก
* สมุทรสงคราม
* สมุทรปราการ
* ลพบุรี
* ชัยนาท
* อุทัยธานี
* นครสวรรค์
* จันทบุรี
* ตราด
* ระยอง
* สระแก้ว
* ฉะเชิงเทรา
ภาคใต้
* สุราษฎร์ธานี
* ชุมพร
* นครศรีธรรมราช
* กระบี่
* ภูเก็ต
* สงขลา
* พัทลุง
*
== สาขาวิชา ==
สถาบันการเรียนรู้เพื่อปวงชน เปิดทำการสอนในระดับปริญญาตรี และระดับปริญญาโท คือ
ระดับปริญญาตรี คณะศิลปศาสตร์ หลักสูตรศิลปศาสตรบัณฑิต
ปี ๒๕๕๓-๒๕๕๖
สาขาวิชาสหวิทยาการเพื่อการพัฒนาท้องถิ่น
สาขาวิชาการจัดการสุขภาพชุมชน
สาขาวิชาการจัดการการเกษตรยั่งยืน
ปี ๒๕๕๗
สาขาวิชาสหวิทยาการเพื่อการพัฒนาท้องถิ่น
ปี ๒๕๕๘-๒๕๖๒
สาขาวิชาการพัฒนาชีวิตและชุมชนแบบบูรณาการ
ปี ๒๕๖๓-ปัจจุบัน
สาขาวิชาการพัฒนาชีวิตและประกอบการชุมชน
ระดับปริญญาโท บัณฑิตศึกษา หลักสูตรศิลปศาสตรมหาบัณฑิต
ปี ๒๕๕๕-๒๕๕๗
สาขาวิชาการสหวิทยาการเพื่อการพัฒนาท้องถิ่น
สาขาวิชาการจัดการระบบสุขภาพชุมชน
ปี ๒๕๕๘-๒๕๖๒
สาขาวิชาการพัฒนาท้องถิ่นแบบบูรณาการ
สาขาวิชาการจัดการระบบสุขภาพชุมชน
ปี ๒๕๖๓-ปัจจุบัน
สาขาวิชาการพัฒนาท้องถิ่นแบบบูรณาการ
== อ้างอิง ==
การเรียนรู้เพื่อปวงชน
การเรียนรู้เพื่อปวงชน
สิ่งก่อสร้างในอำเภอบางคนที
ลัทธิทรูแมน

ลัทธิทรูแมน (Truman Doctrine) เป็นนโยบายซึ่งเสนอโดยประธานาธิบดีสหรัฐอเมริกา แฮร์รี เอส. ทรูแมน เมื่อวันที่ 12 มีนาคม ค.ศ. 1947 โดยกล่าวว่า สหรัฐจะสนับสนุนกรีซและตุรกี โดยให้ความช่วยเหลือทางเศรษฐกิจและการทหาร เพื่อป้องกันมิให้ประเทศทั้งสองตกอยู่ภายใต้อิทธิพลของโซเวียต
ทรูแมนกล่าวว่าทฤษฎีดังกล่าวจะเป็น "นโยบายของสหรัฐอเมริกาเพื่อสนับสนุนอิสรชนผู้ซึ่งกำลังต่อต้านความพยายามปราบปรามโดยชนกลุ่มน้อยติดอาวุธหรือโดยแรงกดดันจากภายนอก" ทรูแมนให้เหตุผลว่า เนื่องจาก "ระบอบเผด็จการเบ็ดเสร็จ" เหล่านี้บีบบังคับ "อิสรชน" พวกเขาจึงเป็นสัญลักษณ์ของภัยคุกคามต่อสันติภาพสากลและความมั่นคงของสหรัฐอเมริกา ทรูแมนออกแถลงการณ์ดังกล่าวท่ามกลางวิกฤตการณ์สงครามกลางเมืองกรีซ (1946-1949) เขาโต้แย้งว่าหากกรีซและตุรกีไม่ได้รับความช่วยเหลือที่ต้องการโดยด่วนแล้ว ทั้งสองประเทศอาจตกอยู่ภายใต้ระบอบคอมมิวนิสต์อย่างแก้คืนไม่ได้และจะสร้างผลกระทบร้ายแรงตลอดภูมิภาค
แต่เดิม สหราชอาณาจักรเคยให้การสนับสนุนกรีซมาก่อน แต่ตอนนี้อังกฤษกลับตกอยู่ในสถานะแทบล้มละลายและถูกบังคับให้ลดการให้ความช่วยเหลือลงอย่างมาก ในเดือนกุมภาพันธ์ ค.ศ. 1947 สหราชอาณาจักรร้องขออย่างเป็นทางการต่อสหรัฐอเมริกาเพื่อแทนที่ตนในบทบาทการสนับสนุนรัฐบาลกรีซ
นโยบายดังกล่าวได้รับการสนับสนุนจากพรรครีพับลิกันซึ่งมีเสียงข้างมากในรัฐสภาสหรัฐอเมริกา และส่งเงินจำนวน 400 ล้านดอลล่าร์สหรัฐไปยังภูมิภาคดังกล่าว แต่มิได้ส่งกำลังทหารใด ๆ ไป ผลกระทบจากนโยบายดังกล่าวทำให้ภัยคุกคามคอมมิวนิสต์หมดลงไป และใน ค.ศ. 1952 ทั้งสองประเทศเข้าร่วมกับนาโต พันธมิตรทางการทหารซึ่งรับประกันการคุ้มครองทั้งสองประเทศ
ลัทธิดังกล่าวต่อมาแพร่หลายอย่างไม่เป็นทางการจนกลายมาเป็นรากฐานของนโยบายสหรัฐอเมริกาในสงครามเย็น ตลอดทวีปยุโรปและทั่วโลก โดยเปลี่ยนแปลงนโยบายต่างประเทศที่มีต่อสหภาพโซเวียตจากยุคแห่งการผ่อนคลายความตึงเครียด ไปเป็นนโยบายการจำกัดการขยายตัวของโซเวียต นักประวัติศาสตร์มักถือว่าการประกาศลัทธิทรูแมนเป็นจุดเริ่มต้นของสงครามเย็น
== อ้างอิง ==
ลัทธินโยบายการต่างประเทศของสหรัฐอเมริกา
ลัทธิ
แฮร์รี เอส. ทรูแมน
ภูวรินทร์ คีแนน

ภูวรินทร์ คีแนน (ชื่อเดิม: มัฑณาวี; ชื่อเล่น: ซี; เกิด: 27 ตุลาคม พ.ศ. 2531) เป็นนักร้องชาวไทยที่รู้จักในฐานะ "สาวหล่อ" และเป็นเจ้าของผลงานเพลงที่มีชื่อ "ง่าย ๆ แต่เหงา" สังกัดอาร์เอส มิวสิค
== ประวัติ ==
ภูวรินทร์เป็นชาวไอริช - อินโดนีเซียครึ่งหนึ่ง เป็นลูกสาวคนสุดท้องของพ่อชาวไอริชทั้งสามกับแม่ชาวอินโดนีเซียชื่อ ซรี่ หรือ ศรี คีแนน มารดาทำร้านเบเกอรีและกาแฟในจังหวัดภูเก็ต เขามีพี่สาวสองคน ชื่อ ลิซ่า และแคทรีน
ภูวรินทร์ศึกษาจากคณะมนุษยศาสตร์ เอกการสื่อสารมวลชน มหาวิทยาลัยรามคำแหง
=== ประสบอุบัติเหตุ ===
วันที่ 28 พฤษภาคม พ.ศ. 2555 ได้มีการรายงานข่าวถึงอุบัติเหตุหลังจากที่ซีได้ข้ามถนน และถูกรถกระบะชน ซีก็ได้รับการเข้ารักษาตัวที่ห้องไอซียู ภายหลังได้พ้นภาวะขีดอันตรายแล้ว และจะรับการพักรักษาตัวเพื่อดูอาการอีกประมาณ 2 วัน ซึ่งวันที่ซีได้รับอุบัติเหตุนี้เป็นวันที่ซีจะเดินทางไปร่วมงานวันเกิดย้อนหลังของ พิชญ์นาฏ สาขากร ซึ่งเป็นเพื่อนนักแสดงหญิง โดยพิชญ์นาฏทราบข่าวว่าซีจะมาร่วมวันเกิดตน และได้รับอุบัติเหตุ เธอจึงรีบเดินทางเข้าเยี่ยมอาการ นอกจากนี้ มีเพื่อนในวงการบันเทิงทยอยเข้าเยี่ยมเช่นกัน และออกจากโรงพยาบาลพักรักษาตัวที่นั่น 17 วัน
หลังจากเหตุการณ์ดังกล่าว ซีจึงได้เปลี่ยนชื่อจริงจาก "มัฑณาวี" ไปเป็น "ภูวรินทร์" แปลว่า "ผู้เป็นใหญ่ในแผ่นดิน" โดยให้เหตุผลว่าชื่อเดิมนั้นประสบอุบัติเหตุบ่อย
== ผลงานเพลง ==
== ผลงานการแสดง ==
=== มิวสิกวิดีโอ ===
เพลง ง่ายๆแต่เหงา
เพลง เคยรักฉันจริงๆหรือเปล่า
เพลง ไม่รักบ้างก็แล้วไป
เพลง เกลียดบางคนที่เธอคิดถึง
เพลง รักไม่เท่าเข้าใจ
เพลง คนมีความรัก
เพลง ปรากฏการณ์รัก
เพลง ให้ฉันกอดเธอได้ไหม
เพลง ขอบคุณที่ไม่ลืมกัน (Thank 4U)
เพลง ล้วง (Deeply)
=== คอนเสิร์ต ===
เจลล้างหน้า แพนแอนตี้ คอมีโดนพรีเซ็นต์ เลิฟ ซี รี่ย์ ปาร์ตี้ คอนเสิร์ต
=== ละคร ===
คุณชายติดหรู คุณหนูติดดิน
=== โฆษณา ===
Eversense
Aunitie Anne's
=== พิธีกร ===
'''พิธีกร Zee To Sea ช่อง YAAK TV
== อ้างอิง ==
== แหล่งข้อมูลอื่น ==
เฟซบุ๊คแฟนเพจซี ภูวรินทร์
ชาวไทยเชื้อสายไอริช
ชาวไทยเชื้อสายอินโดนีเซีย
บุคคลจากจังหวัดภูเก็ต
บุคคลจากกรุงเทพมหานคร
นักร้องไทยที่มีความหลากหลายทางเพศ
บุคคลจากโรงเรียนสตรีภูเก็ต
บุคคลจากคณะสื่อสารมวลชน มหาวิทยาลัยรามคำแหง
มุสลิมชาวไทย
ฟาบีโอ กาเปลโล

ฟาบีโอ กาเปลโล (Fabio Capello) เกิดเมื่อวันที่ 18 มิถุนายน ค.ศ. 1946 เป็นอดีตนักฟุตบอลชาวอิตาลี เป็นอดีตผู้จัดการทีมทีมชาติอังกฤษ
กาเปลโล มีชื่อเสียงจากการนำทีมเป็นผู้ชนะในลีกประเทศ ในทุกสโมสรที่เขาเป็นผู้จัดการทีม ใน 5 ฤดูกาลแรกในฐานะผู้จัดการทีม เขานำเอซี มิลาน ชนะในเซเรียอา ทีมที่เขานำทีมชนะในฐานะนักฟุตบอล ในยูฟ่าแชมเปียนส์ลีกฤดูกาล 1993–94 เขายังเป็นผู้จัดการรีล มาดริด 1 ปี ซึ่งทำให้ทีมชนะการแข่งขันในลาลิกา และในปี 2001 เขานำโรมา ชนะการแข่งขันครั้งแรกในรอบ 18 ปี และยังนำยูเวนตุสชนะการแข่งขัน 2 ครั้ง และในปี 2006 เขากลับมายังรีล มาดริด ซึ่งก็ทำให้ทีมชนะเลิศในลาลิกา โดยรวมแล้ว กาเปลโลนำทีมชนะการแข่งขันใหญ่ 7 ครั้ง ใน 16 ฤดูกาลที่เป็นผู้จัดการทีม
กาเปลโล ได้รับการแต่งตั้งให้เป็นผู้จัดการทีมชาติอังกฤษตั้งแต่กลางปี 2008 แต่มาถึงต้นปี 2012 ก็ได้ลาออก เนื่องจากมีความไม่พอที่ทางสมาคมฟุตบอลอังกฤษ (FA) ได้มีมติปลด จอห์น เทอร์รี่ กองหลังและกัปตันทีมเชลซีออกจากตำแหน่งกัปตันทีมชาติ เนื่องจากไปแสดงการเหยียดสีผิว แอนทอน เฟอร์ดินานด์ กองหลังของทีมควีนปาร์ก เรนเจอร์ส ซึ่งก็ได้ไม่ทราบว่าเทอร์รี่ได้กระทำจริงหรือไม่
==เกียรติประวัติ==
=== นักเตะ ===
โรมา:
โกปปาอีตาเลีย (1): 1968–69
ยูเวนตุส:
เซเรียอา (3): 1971–72, 1972–73, 1974–75
เอซี มิลาน:
เซเรียอา (1): 1978–79
โกปปาอีตาเลีย (1): 1976–77
=== ผู้จัดการทีม ===
เอซี มิลาน:
เซเรียอา (4): 1991–92, 1992–93, 1993–94, 1995–96
ซูแปร์โกปปาอีตาเลียนา (3): 1992, 1993, 1994
ยูฟ่าแชมเปียนส์ลีก (1): 1993–94
ยูฟ่าซูเปอร์คัพ (1): 1994
โกปปา อิตาเลีย พรีมาเวรา (1): 1984–85
โรมา:
เซเรียอา (1): 2000–01
ซูแปร์โกปปาอีตาเลียนา (1): 2001
ยูเวนตุส:
เซเรียอา (2): 2004–05, 2005–06 (both revoked)
เรอัลมาดริด:
ลาลิกา (2): 1996–97, 2006–07
=== รางวัลอื่นๆ ===
ผู้จัดการทีมยอดเยี่ยมประจำปีเซเรียอา: 2005
BBC Sports Personality of the Year Coach Award: 2009
Marca Leyenda: 2011
==อ้างอิง==
ผู้เล่นเอซี มิลาน
ผู้เล่นสมาคมกีฬาโรมา
ผู้เล่นสโมสรฟุตบอลยูเวนตุส
นักฟุตบอลชาวอิตาลี
ผู้จัดการทีมฟุตบอลชาวอิตาลี
ผู้จัดการทีมฟุตบอลในลาลิกา
ผู้จัดการทีมเอซี มิลาน
ผู้จัดการทีมสมาคมกีฬาโรมา
ผู้จัดการทีมฟุตบอลทีมชาติอังกฤษ
ผู้จัดการทีมสโมสรฟุตบอลยูเวนตุส
ผู้จัดการทีมสโมสรฟุตบอลเรอัลมาดริด
ผู้จัดการทีมในชุดชนะเลิศยูฟ่าแชมเปียนส์ลีก
บุคคลจากแคว้นฟรียูลี-เวเน็ตเซียจูเลีย
นักฟุตบอลทีมชาติอิตาลี
ผู้เล่นในฟุตบอลโลก 1974
จอห์น โอเช

จอห์น แฟรนซิส โอเช (John Francis O'Shea, ) หรือ ชาน โอ เช (Seán Ó Sé) เกิดเมื่อวันที่ 30 เมษายน ค.ศ. 1981 เป็นนักฟุตบอลชาวไอริช ปัจจุบันเลิกเล่นฟุตบอลอาชีพแล้ว เคยเล่นให้กับสโมสรฟุตบอลแมนเชสเตอร์ยูไนเต็ด โดยสโมสรสุดท้ายคือ เรดิง นอกจากนี้โอเชยังเล่นให้กับทีมชาติสาธารณรัฐไอร์แลนด์อีกด้วย
เขาเกิดที่วอเตอร์ฟอร์ด จากนั้นย้ายมาอยู่ที่เมืองแมนเชสเตอร์ เมื่อเขาอายุ 17 ปี เขาถือเป็นนักฟุตบอลผู้เล่นได้หลายตำแหน่งมากที่สุดในพรีเมียร์ลีก เขาเล่นในหลายตำแหน่งใหักับแมนเชสเตอร์ยูไนเต็ด แม้กระทั่งเป็นผู้รักษาประตูฉุกเฉินในระยะสั้น ๆ ในนัดแข่งกับสโมสรฟุตบอลทอตนัมฮอตสเปอร์
==อ้างอิง==
ผู้เล่นสโมสรฟุตบอลแมนเชสเตอร์ยูไนเต็ด
ผู้เล่นสโมสรฟุตบอลซันเดอร์แลนด์
นักฟุตบอลชาวไอริช‎
ผู้เล่นในพรีเมียร์ลีก
ผู้เล่นในฟุตบอลชิงแชมป์แห่งชาติยุโรป 2012
บุคคลจากวอเทอร์ฟอร์ด
นักฟุตบอลทีมชาติสาธารณรัฐไอร์แลนด์
หรรษา จึงวิวัฒนวงศ์

หรรษา จึงวิวัฒนวงศ์ (เกิด 19 ธันวาคม พ.ศ. 2532)  เป็นนักร้องและนักแสดงชาวไทย อดีตนักร้องวง G-TWENTY (จี-ทเวนตี้) ภายใต้สังกัดโมโนมิวสิก
== ชีวิตส่วนตัว ==
หรรษาเป็นน้องสาวของ อุ้ม ลักขณา วัธนวงส์ศิริ และมีน้องชายอีกคนชื่อ ณัฐวัตร จึงวิวัฒนวงศ์ ชื่อเล่น จูเนียร์ ปัจจุบันหรรษาเป็นนักแสดงอิสระ สำเร็จการศึกษาระดับมัธยมศึกษาจาก โรงเรียนบดินทรเดชา (สิงห์ สิงหเสนี) ๒ ระดับอุดมศึกษาจาก คณะศิลปกรรมศาสตร์ เอกการแสดงและกำกับการแสดง มหาวิทยาลัยศรีนครินทรวิโรฒ รุ่นเดียวกับ จรินทร์พร จุนเกียรติ และระดับประกาศนียบัตร หลักสูตรผู้บริหารระดับสูง หรือ The ConneXt มหาวิทยาลัยหอการค้าไทย รุ่นที่ 3
เมื่อปี พ.ศ. 2553 เธอเริ่มคบหาดูใจกับ วิเชียร กุศลมโนมัย หรือ ดีเจเพชรจ้า เป็นระยะเวลายาวนาน 11 ปี หรรษาและวิเชียรสมรสกัน โดยงานหมั้นจัดขึ้นเมื่อวันที่ 19 มกราคม พ.ศ. 2560  พิธีหมั้นตามประเพณีจีน โดยมีครอบครัว และเพื่อนสนิท มาร่วมเป็นสักขีพยานความรักในครั้งนี้ และงานฉลองมงคลสมรสวันที่ 28 มกราคม พ.ศ. 2560 จัดที่โรงแรมแชงกรีล่า หลังจากสมรสจึงเปลี่ยนไปใช้นามสกุล กุศลมโนมัย และใช้ชื่อในวงการว่า หรรษา กุศลมโนมัย    ทั้งคู่มีบุตรชายด้วยกัน 1 คน ชื่อ ไทก้า มหาสมุทร กุศลมโนมัย เกิดวันศุกร์ ที่ 26 ตุลาคม พ.ศ. 2561 เวลา 16:31 น.  ด้วยวิธีการผ่าคลอด  ปัจจุบัน ได้เลิกรากับสามีของเธอแล้ว
== ละคร ==
=== ภาพยนตร์ ===
==อ้างอิง==
== แหล่งข้อมูลอื่น ==
เฟซบุ๊คแฟนเพจนิวเคลียร์หรรษา
เฟซบุ๊คส่วนตัวนิวเคลียร์หรรษา
อินสตาแกรมนิวเคลียร์หรรษา
ยูทูบแชนแนลของนิวเคลียร์หรรษา
ยูทูบแชนแนลของเพชรจ้า และ นิวเคลียร์หรรษา
บุคคลจากกรุงเทพมหานคร
พุทธศาสนิกชนชาวไทย
บุคคลจากโรงเรียนบดินทรเดชา (สิงห์ สิงหเสนี) ๒
บุคคลจากคณะศิลปกรรมศาสตร์ มหาวิทยาลัยศรีนครินทรวิโรฒ
นักร้องหญิงชาวไทย
นักแสดงหญิงชาวไทย
นักแสดงหญิงจากกรุงเทพมหานคร
นักแสดงละครโทรทัศน์หญิงชาวไทย
ยูทูบเบอร์ชาวไทย
อิวานูมะ

อิวานูมะ  เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 60.45 ตารางกิโลเมตร ในปี 2022 มีจำนวนประชากรประมาณ 43,972 คน

== อ้างอิง ==
== แหล่งข้อมูลอื่น ==
เว็บไซต์ทางการ 
อิวานูมะ
อิชิโนมากิ

อิชิโนมากิ  เป็นนครในจังหวัดมิยางิ บนเกาะฮนชู ในประเทศญี่ปุ่น ตั้งอยู่ติดกับชายฝั่งมหาสมุทรแปซิฟิก มีขนาดพื้นที่ทั้งสิ้น 555.35 ตารางกิโลเมตร ในปี 2022 มีจำนวนประชากรประมาณ 137,633 คน
อิชิโนะมะกิได้รับความเสียหายจากเหตุการแผ่นดินไหวและคลื่นสึนามิในโทโฮกุ เมื่อวันที่ 11 มีนาคม 2011


== อ้างอิง ==
== แหล่งข้อมูลอื่น ==
เว็บไซต์ทางการ 
เว็บไซต์ทางการ 
นครในจังหวัดมิยางิ
เมืองท่าในประเทศญี่ปุ่น